จ๋า ลั่นดาราไม่ใช่ถังขยะระบายอารมณ์ชาวโซเชียล (คลิป)
อุบตอบเรื่อง ตุ๊ สถานะหัวใจตอนนี้ขอรักตัวเองก่อน,ช่วงนี้ขยับตัวทำอะไรก็โดนจ้องจับผิด ล่าสุด วีเจจ๋า–ณัฐฐาวีรนุช ทองมี ไปถ่ายรายการ J Journey by VJ JA แต่ถูกคนคอมเมนต์ตำหนิว่าแต่งตัวไม่เหมาะสมและจับผิดว่าใครถ่ายรูปให้ ทำเอา วีเจจ๋า ปรี๊ดสวนกลับชี้แจงทันที เจอ วีเจจ๋า มาร่วมงานเปิดตัวพรีเซนเตอร์ Cathy Doll CC Cream ที่ลานเซ็นทรัลคอร์ท ศูนย์การค้าเซ็นทรัลเวิลด์ เลยถามว่า ถามถึงที่โพสต์แจงในไอจีตอนที่ไปเที่ยวคิวบา? จริงๆก็ไม่ได้เป็นเรื่องใหญ่อะไร ตั้งใจอยากจะพูดนิดเดียว จ๋าว่าบางคนเหมือนกับมองแล้วใช้อารมณ์เยอะไปหน่อย เรื่องแบบนี้ไม่ใช่จ๋าคนเดียวที่โดน ในสังคมออนไลน์ดารามักจะกลายเป็นถังขยะระบายอารมณ์ของหลายๆคน อยากรู้ว่าคนที่คอมเมนต์เค้าไปหงุดหงิดอะไรมาถึงได้มาลงที่ดารา บางทีเรื่องเล็กๆน้อยๆมันก็กลายเป็นเรื่องใหญ่ จ๋าเลยแค่อยากจะชี้แจง ถ้าสมมติว่าจ๋าทำอะไรที่มันเป็นเรื่องไม่ถูกต้องก็ยินดีที่จะรับฟังคำตำหนิ แต่สำหรับการใส่ชุดเกาะอกไปเที่ยวทะเล จ๋าว่ามันไม่ได้เป็นเรื่องอะไรที่ร้ายแรงจนต้องเกรี้ยวกราดขนาดนั้น เลยอยากอธิบายว่าคิวบามันเป็นเมืองที่ติดทะเลจ๋าเลยแต่งตัวแบบที่เห็นกัน,มีการตอบโต้ยังไงบ้าง? ไม่เลยค่ะก็แค่ชี้แจงไป ไม่ลบคอมเมนต์และไม่บล็อกด้วย ตอบไปตามปกติแบบสุภาพชน จ๋าว่าการที่เค้าแสดงความคิดเห็นอะไรออกมามันก็โชว์ในความเป็นตัวเค้าอยู่แล้ว เราพูดอะไรออกไปมันก็โชว์ในความเป็นตัวเรา ฉะนั้นก็พูดกันดีๆ เรื่องไหนที่รับฟังก็บอกไป แต่เรื่องไหนที่ไม่ใช่ก็ชี้แจงไปค่ะ พอชี้แจงไปแล้วคนที่ติงเราแรงเกินเหตุได้ขอโทษกลับมั้ย? ถ้าคนที่เค้าว่างขนาดที่ว่ามานั่งด่าคนทั้งวัน เค้าก็คงไม่ขอโทษหรอกค่ะ (หัวเราะ) และอยากจะขอบคุณที่ยังมีคนเข้าใจและไม่ได้ใช้อารมณ์เหมือนกับเป็นนักเลงคีย์บอร์ดที่ใช้อารมณ์ไปเรื่อย เจอเรื่องแบบนี้บ่อยๆเหนื่อยใจมั้ย? ไม่ค่ะ จริงๆจ๋าว่าเป็นเรื่องธรรมดาที่ดาราเจอกัน ด้วยความที่พวกเราอยู่ในที่แจ้ง จะว่าไปคนที่มาคอมเมนต์อะไรแบบนี้ก็ไม่ได้เยอะหรอก ส่วนใหญ่จะเป็นกลุ่มเดิมๆซ้ำๆมากกว่า เห็นมีบางคอมเมนต์สงสัยว่าตอนที่ไปเที่ยวคิวบาใครเป็นคนถ่ายรูปให้จ๋า แล้วก็โยงไปที่คนนั้นคนนี้? ช่วยไปดูรายการ J Journey by VJJA ด้วยนะคะ (หัวเราะ),ความสัมพันธ์กับคุณตุ๊หยุดไปเลยรึเปล่า? จ๋าขออนุญาตไม่ตอบเรื่องนี้ดีกว่า คือมันไม่ใช่อะไรนะ จริงๆแล้วจ๋าแค่รู้สึกว่าไม่อยากผูกเรื่องต่อเท่านั้นเอง ทุกวันนี้ชีวิตโอเค สบายใจ โฟกัสที่ตัวเองเหมือนเดิม แล้วก็ทำอะไรที่มันดีๆ ทั้งกับตัวเองและคนอื่น พร้อมจะเปิดใจรึยัง? ใจเย็นๆก่อนค่ะ (หัวเราะ) เอาเป็นว่าจ๋ารักตัวเองก่อน แล้วถ้าวันไหนที่ใครรักเราจริงเดี๋ยวก็มีและเห็นเองค่ะ.
ช่วงนี้ขยับตัวทำอะไรก็โดนจ้องจับผิด ล่าสุด วีเจจ๋า–ณัฐฐาวีรนุช ทองมี ไปถ่ายรายการ J Journey by VJ JA แต่ถูกคนคอมเมนต์ตำหนิว่าแต่งตัวไม่เหมาะสมและจับผิดว่าใครถ่ายรูปให้ 
วีเจจ๋า,ณัฐฐาวีรนุช ทองมี,ความรัก,แต่งตัวไม่เหมาะสม,ตุ๊